Around the World in 80 Days (2004)

Around the World in 80 Days ("Ĉirkaŭ la mondon en 80 tagoj") estas aventurfilmo de 2004 bazita sur la samnoma romano fare de Jules Verne. La kunproduktado estas reĝisorita fare de Frank Coraci kaj ĉefroligas Jackie Chan (Passepartout) kaj Steve Coogan (Phileas Fogg) en la ĉefroloj. Ĝi ricevis du Razzie Award nomumojn: por Worst Remake kaj Worst Supporting Actor (Arnold Schwarzenegger).

 Temo 
Phileas Fogg, ekscentra Londona inventisto, ĵus malkovris la sekretojn de aerflugo, elektron, kaj eĉ enliniajn glitilojn, sed Viktoria Societo opinias ke li estas freneza. Senespera esti prenita serioze, Fogg defias Lord Kelvin, la estron de la Reĝa Akademio de Sciencoj, per nekredebla veto: li asertas, ke li povos ĉirkaŭiri la terglobon en malpli ol 80 tagoj. Akompanita de sia ĉambristo Passepartout kaj Monique, la franca artistino serĉanta aventuron, Fogg enŝipiĝas en ekscitan kaj furiozan vetkuron ĉirkaŭ la mondo, kiu kondukos ilin per tero, maro kaj aero al la plej ekzotikaj lokoj de la planedo.

 Rolularo 
 Jackie Chan: Passepartout / Lau Xing
 Steve Coogan: Phileas Fogg
 Cécile de France: Monique Laroche
 Robert Fyfe: Jean Michel
 Jim Broadbent: Lord Kelvin
 Ian McNeice: Kolonelo Kitchener
 David Ryall: Lord Salisbury
 Roger Hammond: Lord Rhodes
 Adam Godley: S-ro Sutton
 Karen Mok: Generalo Fang
 Michaël Youn: Direktoro de artgalerio

Kelkaj kameoj inkluzivas: Ewen Bremner, Macy Gray, Arnold Schwarzenegger, Maggie Q, Rob Schneider, Frank Coraci, Luke Wilson, Owen Wilson, John Cleese, kaj Kathy Bates.

 Vidu ankaŭ 
 Ĉirkaŭ la mondon en okdek tagoj
 Jules Verne

 Eksteraj ligiloj 


Kategorio:Filmoj aperintaj en 2004
Kategorio:Usonaj aventuraj filmoj
Kategorio:Filmoj de Walt Disney Pictures